በቲ ክዳን ብዙሕ ቅጭጭ ዘይበሎ ሚስተር መን ይብሃል?
“ከም ፋሽን ተቐበሉዎ” ጋናዊ በዓል መዚ
ናብ ጀርመን ወግዓዊ ዑደት ክፍጽም ዝገሸ ላዕለዋይ ጋናዊ በዓል ስልጣን ናይ ሰበይቲ ካፖት ወድዩ ይረአ ስለ ዝነበረ ኣደዳ ነቐፍቲ ማሕበራዊ መራኸቢታት ኰይኑ ቀንዩ። ኣብ ጋና ዋና ጸሓፊ ናይቲ ኣብ ስልጣን ዘሎ ሰልፊ - ጆንሰን ንኬትያ ብሰንኪ እቲ ክዳን መዛረቢ መቐናቕቲ ፖለቲከኛታት ኰይኑ ኣሎ። ገለ ተቓናቐንቲ ፖለቲከኛታት፡ “ሰብ መዚ ናይቲ ኣብ ስልጣን ዘሎ ሰልፊ ብኽዳን ጥራይ ዘይኰነስ ብምሕደራ እውን ይደራበሹ ምህላዎም” ይገልጹ። “ከም ፋሽን ተቐበሉዎ” ጋናዊ በዓል መዚ ሃገር ብሓንጎል እምበር ብኽዳን ከምዘይትመሓደር ዝገልጽ ኒኬትያ፡ ንወጻኢ ክገይሽ እንከሎ ክዳኑ ከርኢ ኢሉ ከምዘይከይድ ይገልጽ። ከም ጀማሪ ሓድሽ ፋሽን ክቝጸር ከምዘለዎ እውን የረድእ። ንጀርመን ተኸዲኑዎ ዝገሸ ካፖት ወሰን-ወሰኑ ስሉም ዘፈር ዘለዎ ውጹእ ናይ ኣዋልድ ክዳን እዩ ነይሩ። በቲ ክዳን ብዙሕ ቅጭጭ ዘይበሎ ሚስተር ኒኬትያ ግና ነቲ ክዳን ኣመልኪቱ ኣብ ጀርመን ዝዀነ ርእይቶ ዝሃበ ሰብ ከምዘይረኸበ የረድእ።
ጆንሰን ንኬትያ